4 LXXXTV. PHYSOCALYX. 



2. PHYSOCALYX MINOR, f Tab. CCII. 



Ph. foliis obovatis acutiusculis, floribus inter folia summa axillaribus, peduncuiis 

 folia superantibus, bracteolis infra flores spathulatis, filamentis basi pubescentibus , an- 

 theris nudiusculis. 



Fruticulus quam praecedens minor, duos ad quatuor pedes altus. Caulis inferne simplex, su- 

 perne inordinate ramosus. Rami erecti, simplices aut ramosi , obscure tetragoni aut teretiusculi, 

 cortice subspongioso cinerascenti-helvolo, longitudinaliter rimuloso et cicatriculis a foliorum, in in- 

 feriore parte mox defluentium, lapsu orbicularibus valde concavis insignito. Folia sibi approxi- 

 mata, petiolis brevissimis parum conspicuis instructa , sursum arete et subquadrifariam imbricata, 

 unguem longa, quatuor lineas lata, obovata, brevissime sed non mucronato - acuta, duriuscula , ni- 

 tida, laete viridia , subtus pallidiora et subflavescentia , margine interdum nonnihil revoluta, gla- 

 bra. Flores non, uti in praecedente specie, racemos terminales constituentes, sed potius inter 

 summa folia sparsim axillares. Folia floralia s. bracteae ideo nullae. Pedunculi folia superantes, cir- 

 citer pollicares, erecti, teretes, pubescentes, medio articulati et instructi bracteolis oppositis spathu- 

 lato - lanceolatis, tres lineas longis, lineam latis, uti folia laete viridibus et glabris. Calyx fere un- 

 ciam altus, basi quam in praecedente specie magis inflatus et rotundatus, versus apicem magis con- 

 tractus, ita ut ovatus potius quam cylindricus nuncupandus, pulcherrime, et quidem dilutius quam 

 in praecedente specie, miniatus, glaber, nervis pluribus munitus , ore excisus in dentes quinque 

 ovato -triangulares acuminatos , qviorum summus reliquos superat, omnibus subtiKssime ciliolatis. 

 Corolla e calyce parum eminens, pulcherrime coccinea; tubus subaequalis, parum curvatus, gla- 

 ber 5 limbus hypocrateriformi- patens, lobis ovato - orbicularibus, extus glandulosis , in margine te- 

 nuissime pubescentibus. Filamenta filiformia, albida, basi villosula, antice glabra. Antherae pal- 

 lidae, subglabrae. Ovarium disco glanduloso-incrassato immersum. Stylus filiformis, inferne gla- 

 ber, superne, ubi in stigma clavatum incrassatur, pubescens, sursum curvatus. Capsula in callo ba- 

 silari unciam ad summum longa, coriacea , ovato - oblonga , acuta, extus brunnea , intus helvola, 

 glaberrima, complete bivalvis, valvulis medio septiferis. Semina plurima, oblonga, compresso-sco- 

 biformia, sesquilineam longa, fusca, densissime imbricata. Testa subcorrugulata. Memrrana interna 

 crassiuscula. Albumen sat copiosum , includens embryonem instructum cotylcdonibus incumbentibus 

 teretiusculfs et radicula conica. 



Crescit in altis campis districtus adamantum , iisdem fere locis ac praecedens species. 

 Florens et fructifera observata mense Junio. 



Explic. Tab. CCII. Fig. l. Calyx. 2. Ejusdem aperti dentes. 3. Flos. 4. Corolla cum staminibus, se- 

 ctione verticali a latere aperta. Omnia m. n. 5. Lobi tres inferiores corollae, m. a. 6. Filamenti apex cum 

 anthera, ab utroque latere, valde auctus. 7. Pistillum, m. n. 8. Stigma, valde auctum. 9. Capsula, m. n. 

 10. Eadem transversim secta, m. a. 11. Ejusdem pars superior valvulae. 12. Semina duo aucta. 13. Semen 

 verticaliter dissectum, ut fabrica interna appareat, magis auctum. 



Species hujus generis tertia erit ita distinguenda : 



